cyanic-selkie/wikianc huggingface dataset:
ตะพาบม่านลายอินเดีย
ตะพาบม่านลายอินเดีย มีลักษณะทั่วไปคล้ายกับตะพาบม่านลายไทย (C. chitra) ที่อยู่ในสกุลเดียวกัน ที่พบในประเทศไทยและอินโดนีเซีย ซึ่งเดิมเคยถูกจัดให้เป็นชนิดเดียวกัน จนกระทั่งใน ค.ศ. 1986 นาวาอากาศเอก (พิเศษ) วิโรจน์ นุตพันธุ์ นักวิทยาสัตว์เลื้อยคลานและสัตว์สะเทินน้ำสะเทินบกชาวไทย ได้ศึกษาความแตกต่างระหว่างทั้ง 2 ชนิดนี้อย่างละเอียด และพบว่ามีความแตกต่างกันมากทั้งขนาดลำตัว, ลวดลาย และสีสัน โดยใช้การแยกแยะสัดส่วนของกะโหลก และสัดส่วนของกระดองหลัง โดยรวมแล้วตะพาบม่านลายอินเดียมีขนาดเล็กกว่าตะพาบม่านลายไทย และมีสีคล้ำอมเขียวกว่า
ตะพาบม่านลายอินเดีย กระจายพันธุ์ในแม่น้ำสายหลักหลายประเทศในเอเชียใต้ เช่น อินเดีย, ปากีสถาน, เนปาล อาทิ แม่น้ำคงคา, แม่น้ำสินธุ, แม่น้ำมหานที เป็นต้น เป็นตะพาบอีกชนิดหนึ่งที่นิยมเลี้ยงเป็นสัตว์เลี้ยง มีราคาซื้อขายที่สูง ซึ่งปัจจุบันสามารถเพาะเลี้ยงได้แล้วในที่เลี้ยง
ราชวงศ์เฉิน
ราชวงศ์เฉิน (ค.ศ. 557–589) หรือรู้จักในชื่อ ราชวงศ์เฉินใต้ (南陳 / 南朝陈) เป็นราชวงศ์ที่สี่และราชวงศ์สุดท้ายของราชวงศ์ใต้ในประเทศจีน ถัดจากราชวงศ์เหลียง ราชวงศ์เฉินก่อตั้งโดยเฉิน ป้าเสวียน (จักรพรรดิเฉินอู่) ราชวงศ์เฉินเสริมความแข็งแกร่งและฟื้นฟูเศรษฐกิจและวัฒนธรรมของจีนตอนใต้และแม้กระทั่งขยายอาณาเขตไปทางเหนือ วางรากฐานสำหรับราชวงศ์ในอนาคต ต่อมาถูกยึดครองโดยราชวงศ์สุยในปี ค.ศ. 589 เป็นการสิ้นสุดยุคราชวงศ์เหนือ-ใต้ในประวัติศาสตร์จีน หลังจากการล่มสลายของราชวงศ์เฉิน เชื้อสายของราชวงศ์เฉินยังคงดำรงตำแหน่งระดับสูงที่ทรงอิทธิพลต่อไปในราชสำนักของราชวงศ์สุยและราชวงศ์ถัง
เขตฮิราโนะ
เขตฮิราโนะ เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 15.28 ตารางกิโลเมตร มีประชากร 193,925 คน (2018)
ธีระยุทธ วานิชชัง
ธีระยุทธ วานิชชัง (เกิด 21 ธันวาคม พ.ศ. 2498) อดีตสมาชิกสภาผู้แทนราษฎรจังหวัดอุดรธานี 2 สมัย และกรรมการผู้ช่วยรัฐมนตรีประจำกระทรวงอุตสาหกรรม
ประวัติ
ธีระยุทธ วานิชชัง เกิดเมื่อวันที่ 21 ธันวาคม พ.ศ. 2498 เขาสำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยรามคำแหง เมื่อ พ.ศ. 2521, หลักสูตรประกาศนียบัตรวิชาชีพกฎหมายชั้นสูง สภาทนายความ ใน พ.ศ. 2542 และผ่านการอบรมหลักสูตรประกาศนียบัตรชั้นสูงการบริหารงานภาครัฐและกฎหมายมหาชน (ปรม.) รุ่นที่ 1 สถาบันพระปกเกล้า สมรสกับนางนำพร วานิชชัง อดีตผู้สมัคร ส.ส. อุดรธานี
การทำงาน
ธีระยุทธ เริ่มต้นทำงานเป็นนักกฎหมายและเจ้าของสำนักงานทนายความ Inter Asia Law Office อีกทั้งยังเคยได้รับตำแหน่งผู้จัดการสภาอุตสาหกรรมแห่งประเทศไทย กลุ่มท้องที่จังหวัดสงขลา และผู้จัดการบริษัท สงขลาร่วมทุนไทย – แคนาเดียน จำกัด นอกจากนี้ยังเคยดำรงตำแหน่งประธานชมรมศิษย์เก่าสถาบันวิชาชีพกฎหมายชั้นสูง สภาทนายความ และนายกสมาคมศิษย์เก่าสถาบันเทคโนโลยี ไทย – เยอรมัน ขอนแก่น (ส่วนกลาง)
งานการเมือง
ธีระยุทธ เข้าสู่วงการการเมือง ด้วยการได้รับเลือกเป็นสมาชิสภาผู้แทนราษฎรจังหวัดอุดรธานี ครั้งแรก ใน พ.ศ. 2544 สังกัดพรรคไทยรักไทย ซึ่งได้รับเลือกตั้งติดต่อกันรวม 2 สมัย
พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคไทยรักไทย
สมาชิกสภาผู้แทนราษฎร
ธีระยุทธ วานิชชัง ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ปรากฏการณ์โคโรนา
ในทางไฟฟ้า การปล่อยประจุแบบโคโรน่า (Corona Discharge) เป็นการปล่อยประจุไฟฟ้าเกิดจากการแตกตัว (ionization) ของอากาศหรือของไหลที่ไหลผ่านวัสดุที่เป็นตัวนำไฟฟ้าซึ่งมีพลังงานไฟฟ้าอยู่ การปล่อยประจุแบบนี้จะเกิดขึ้นเมื่อเกิดความแรงของสนามไฟฟ้ารอบๆ ตัวนำไฟฟ้าสูงพอที่จะสร้างย่านความนำไฟฟ้าโดยรอบ แต่ไม่แรงพอที่จะทำให้เกิดการพังทลาย (breakdown) หรือเกิดประกายไฟ (arcing) กับวัตถุใกล้เคียง  ปรากฏการณ์โคโรน่ามักจะพบเป็นแสงสีน้ำเงินอ่อน (bluish) เรืองแสงอยู่ในอากาศที่อยู่โดยรอบวัสดุตัวนำไฟฟ้าแรงสูง  โดยธรรมชาติการคายประจุแบบโคโรน่าไม่เป็นสิ่งที่พึงปรารถนา  ซึ่งทำให้เกิดการสูญเสียกำลังในไฟฟ้าแรงสูงหรือได้สารประกอบที่ไม่พึงประสงค์หรือเป็นอันตรายในกิจกรรมทางเคมี เช่นกลายเป็นโอโซน  มีการควบคุมการปล่อยประจุแบบโคโรน่าทั้งในการกรองสัญญาณ, การพิมพ์และกระบวนการอื่นๆ
ความรู้เบื้องต้น
โคโรนา เป็นกระบวนการที่เกิดขึ้นจากกระแสที่ไหลจากขั้วไฟฟ้าที่มีศักย์ไฟฟ้าสูงได้กระจายตัวไปยังของไหลที่อยู่แวดล้อม ซึ่งโดยทั่วไปแล้วมักจะเป็นอากาศ ผ่านการไอออเซชั่น (ionization) ซึ่งจะสร้างย่านพลาสมารอบๆ ขั้วไฟฟ้า  ในที่สุดไอออนที่เกิดขึ้นก็จะผ่านไปยังพื้นที่ที่มีศักย์ต่ำ  แล้วไอออนก็จะรวมตัวเป็นกลางอีกครั้ง
เมื่อสนามไฟฟ้า ณ จุดใดจุดหนึ่งในของไหลแวดล้อมมีค่าสูงพอ ของไหล ณ จุดนั้นก็จะแตกตัวเป็นไอออนและมันก็จะกลายเป็นสื่อกระแสไฟฟ้า  เมื่ออากาศกลายเป็นสื่อตัวนำจะมีผลให้เปรียบเสมือนมีการเพิ่มขนาดของตัวนำไฟฟ้า ดังนั้นย่านของการนำไฟฟ้าใหม่จะไม่ปรากฏขอบเขตชัดเจน การแตกตัวของไอออนอาจจะไม่ขยายขอบเขตไปไกลมากนัก  ด้านนอกของขอบเขตดังกล่าวจะมีประจุตรงข้ามกับภายในตัวนำเคลื่อนที่อย่างช้าๆ ทำให้มีสภาพเป็นกลาง
放電
ปางห้ามพระแก่นจันทน์
ปางพระห้ามพระแก่นจันทน์ เป็นพระพุทธรูปอยู่ในพระอิริยาบถยืน ห้อยพระหัตถ์ขวาลงข้างพระวรกาย ฝ่าพระหัตถ์ซ้ายยกขึ้นเสมอพระอุระ (อก) และยื่นออกไปข้างหน้าเป็นกิริยาทรงห้าม
วิทยา หมัดหลำ
วิทยา หมัดหลำ เกิดเมื่อวันที่ 6 ตุลาคม พ.ศ. 2528 เป็นนักฟุตบอลชาวไทย เล่นในตำแหน่งกองกลางตัวรับ
ทีมชาติ
ในเดือนมีนาคม พ.ศ. 2558 วิทยาได้ติดทีมชาติในเกมนัดกระชับมิตรพบกับทีมชาติสิงคโปร์
เรือหลวงพระร่วง
เรือหลวงพระร่วง เป็นเรือหลวงลำแรกในประวัติศาสตร์ไทย ซึ่งข้าราชการและประชาชนผู้มีความจงรักภักดีต่อพระบาทสมเด็จพระมงกุฏเกล้าเจ้าอยู่หัว เรี่ยไรทุนทรัพย์ซื้อเรือรบถวายเป็นราชพลี พระบาทสมเด็จพระมงกุฎเกล้าเจ้าอยู่หัว จากการจัดตั้งจัดตั้ง ราชนาวีสมาคมแห่งกรุงสยามในพระบรมราชูปถัมภ์ (The Royal Navy League of Siam) ขึ้นเมื่อวันที่ 5 พฤศจิกายน พ.ศ. 2457 ซึ่งพระบาทสมเด็จพระมงกุฎเกล้าเจ้าอยู่หัวทรงมีความยินดีและเห็นชอบ ได้ทรงพระกรุณาโปรดเกล้า ฯ พระราชทานนามเรือนี้ว่า "พระร่วง" อันเป็นสิริมงคลตามวีรกษัตริย์อันเป็นที่นับถือของชาวไทยทั่วไป
รัชกาลที่ 6 ทรงพระราชทานพระราชทรัพย์ส่วนพระองค์เป็นจำนวน 80,000 บาท และพระบรมวงศานุวงศ์และข้าราชการได้พร้อมใจกันออกทุนเรี่ยไรถวาย เมื่อครั้งจัดงานพระราชพิธีทวีธาภิเษกในรัชกาลที่ 5 ซึ่งยังเหลือจากการใช้จ่ายเป็นจำนวนเงิน 116,324 บาท ทั้งยังได้รับพระมหากรุณาธิคุณจากสมเด็จพระศรีพัชรินทราบรมราชินีนาถ ซึ่งโปรดเกล้า ฯ พระราชทานทรัพย์อีกเป็นจำนวนเงิน 40,000 บาท เมื่อรวมกับเงินที่เรี่ยไรทั่วพระราชอาณาจักร ได้จำนวนรวมทั้งสิ้น 3,514,604 บาท 1 สตางค์ ในปี พ.ศ. 2463
นายพลเรือโท พระเจ้าพี่ยาเธอ กรมหมื่นชุมพรเขตรอุดมศักดิ์ ทรงได้รับแต่งตั้งเป็นข้าหลวงพิเศษออกไปจัดซื้อเรือในภาคพื้นยุโรปพร้อมด้วยนายทหารอีก 5 นาย คณะข้าหลวงพิเศษตรวจการซื้อเรือในภาคพื้นยุโรปชุดนี้โดยได้คัดเลือกเรือพิฆาต "เอชเอ็มเอส เรเดียนท์" (HMS Radiant) ของบริษัทธอร์นิครอฟท์ (Thornycroft Co.) สร้างที่ เมืองเซาแธมป์ตัน ประเทศอังกฤษ ซึ่งเห็นว่าเหมาะสมแก่ความต้องการของกองทัพเรือและเป็นเรือที่ต่อขึ้นเมื่อวันที่ 5 พฤศจิกายน พ.ศ. 2459 ในระหว่างสงครามโลกครั้งที่ 1 ครั้นสงครามยุติลงเมื่อ พ.ศ. 2461 อังกฤษจึงยินดีขาย คณะข้าหลวงพิเศษได้ตกลงซื้อเรือลำนี้เป็นเงิน 200,000 ปอนด์ ส่วนเงินที่เหลือจากการซื้อเรือนั้นได้พระราชทานให้แก่กองทัพเรือไว้สำหรับใช้สอย เรือลำนี้เดินทางจากประเทศอังกฤษเข้ามาถึงประเทศสยามเมื่อวันที่ 7 ตุลาคม พ.ศ. 2463
สมรรถนะของเรือหลวงพระร่วง
สมรรถนะของเรือหลวงพระร่วงมีดังนี้ คือ มีระวางขับน้ำ 1,046 ตัน ความยาวตลอดลำ 83.57 เมตร ความกว้างสุด 8.34 เมตร กินน้ำลึก 4 เมตร อาวุธปืน 102 ม.ม. 3 กระบอก ปืน 76 ม.ม. 1 กระบอก ต่อมาติดปืน 40 ม.ม. 2 กระบอก ปืน 20 ม.ม. 2 กระบอก มีตอร์ปิโด 21 นิ้ว 4 ท่อ มีรางปล่อยระเบิดลึก และมีแท่นยิงปืนระเบิดลึก 2 แท่น เครื่องจักรเป็นแบบไอน้ำแบบ บี.ซี. เกียร์ เทอร์ไบน์ จำนวน 2 เครื่อง ใบจักรคู่ กำลัง 29, 000 แรงม้า ความเร็วสูงสุด 35 น นอต ความเร็วมัธยัสถ์ 14 นอต รัศมีทำการเมื่อความเร็วมัธยัสถ์ 1,896 ไมล์ ทหารประจำเรือ 135 คน
สหพันธ์ฟุตบอลแอฟริกากลาง
สหพันธ์ฟุตบอลแอฟริกากลาง (Fédération Centrafricaine de Football, Central African Football Federation, หรือ RCA) เป็นหน่วยงานที่กำกับดูแลฟุตบอลในประเทศแอฟริกากลาง มีสำนักงานใหญ่ตั้งอยู่ที่บังกี ก่อตั้งขึ้นเมื่อปี พ.ศ. 2504 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศแอฟริกากลางรวมถึงฟุตบอลทีมชาติแอฟริกากลาง
ต้นส้มแสนรัก
ต้นส้มแสนรัก (Meu Pé de Laranja Lima; My Sweet - Orange Tree) เป็นวรรณกรรมเยาวชนที่เขียนโดยโจเซ่ วาสคอนเซลอส นักเขียนชาวบราซิล ตีพิมพ์ครั้งแรกเป็นภาษาโปรตุเกสเมื่อ ค.ศ. 1968 แปลเป็นภาษาต่าง ๆ 32 ภาษา ตีพิมพ์ใน 19 ประเทศทั่วโลก และใช้เป็นหนังสืออ่านนอกเวลาสำหรับเยาวชน และดัดแปลงเป็นภาพยนตร์โทรทัศน์ ภาพยนตร์ และแอนิเมชันหลายครั้ง
นวนิยายกล่าวถึงเด็กชายชื่อ เซเซ่ ที่มีมุมมองต่อสิ่งรอบตัวในแบบใสบริสุทธิ์ ไร้เดียงสา ทั้งที่ครอบครัวมีชีวิตอยู่อย่างยากไร้
ต้นส้มแสนรักฉบับภาษาไทย ตีพิมพ์ครั้งแรกเมื่อ พ.ศ. 2522 โดยสำนักพิมพ์ดวงกมล แปลโดยมัทนี เกษกมล มีสุชาติ สวัสดิ์ศรีเป็นบรรณาธิการ อีกสำนวนหนึ่ง แปลโดยสมบัติ เครือทอง สำหรับฉบับแปลภาษาอังกฤษใช้ชื่อว่า "My Sweet Orange Tree" ตีพิมพ์เมื่อ ค.ศ. 1971 นวนิยายภาคต่อ ชื่อ Vamos Aquecer o Sol ตีพิมพ์ครั้งแรกเมื่อปี 1974 ส่วนฉบับภาษาไทยใช้ชื่อว่า ต้นส้มแสนรัก ภาค 2 ตีพิมพ์เมื่อ พ.ศ. 2538 โดยสำนักพิมพ์ประพันธ์สาส์น แปลโดย สมบัติ เครือทอง
สายพอร์ตกลัง
สายพอร์ตกลัง (สายสีแดงในแผนที่) เป็นหนึ่งในสองเส้นทางของรถไฟชานเมืองเคทีเอ็ม ดำเนินการโดยเกอเรตาปีตานะฮ์เมอลายู (เคทีเอ็ม) เปิดให้บริการครั้งแรกในปี ค.ศ. 1995 ช่วยในการขนส่งระหว่างกัวลาลัมเปอร์กับย่านชานเมือง รถไฟทุกคันเป็นรถปรับอากาศ และทุก ๆ สถานีจะมีที่จอดรถสำหรับสถานีนั้น ๆ
สายนี้ยังเป็นส่วนหนึ่งของระบบขนส่งมวลชนในหุบเขากลัง
ส่วนต่อขยาย
มีโครงการส่วนต่อขยายแยกจากสถานีซูบังจายา ไปยังสถานีซูบังสกายปาร์ก ซึ่งจะช่วยในการเชื่อมต่อกับท่าอากาศยานซูบังเก่า ส่วนต่อขยายระยะทาง 8 กิโลเมตร มีจำนวนสามสถานี ได้แก่ เกลินมารี, ศรีซูบัง และซูบังสกายปาร์ก
อี ฮัน-กย็อล
อี ฮันกยอล (이한결; เกิด 7 ธันวาคม ค.ศ. 1999) เป็นนักร้องชาวเกาหลีใต้ ในสังกัด เอ็มบีเคเอนเตอร์เทนเมนต์ และต่อมาในปี 2017 เขาได้เข้าร่วมรายการเรียลลิตีโชว์ค้นหากลุ่มศิลปินชายของประเทศเกาหลีได้ชื่อ The Unit ร่วมกับเพื่อในวง IM ซึ่งเขาได้คะแนนในอันดับที่ 13 ต่อมาในปี 2019 เขาได้เข้าเริ่มรายการเรียลลิตีโชว์ พรอดิวซ์เอ็กซ์ 101 ซึ่งเขาได้รับคะแนนโหวตได้เดบิวต์ในอันดับที่ 7 ในฐานะสมาชิกของบอยแบนด์เกาหลีใต้ชื่อว่า เอ็กซ์วัน ในตำแหน่งนักเต้นหลัก และร้องเสริม
หลังจากที่ได้ทำกิจกรรมร่วมกับวงเป็นเวลาเพียง 5 เดือน ในเดือนมกราคม พ.ศ. 2563 ทางต้นสังกัดของเอ็กซ์วันได้ยุติการทำกิจกรรมทั้งหมดของวงเนื่องจากข่าวการทุจริตของโปรดิวเซอร์
ในเดือน พฤษภาคม ปี 2020 อีฮันกยอล ร่วมกับ นัมโดยอน ได้เดบิวในฐานะดูโอ H&D
ชีวิตวัยเด็ก
เขาเกิดวันที่ 7 ธันวาคม ค.ศ. 1999 ใน อินชอน ประเทศเกาหลีใต้ อีฮันกยอลเป็นเด็กกำพร้า โดยถูกทอดทิ้งที่สถานสงเคราะห์ตั้งแต่แรกเกิด และได้รับอุปการะจากนักสังคมสงเคราะห์ตอนอายุ 7 ขวบ มีพี่ชาย 2 คน ตั้งแต่เด็ก อีฮันกยอลเป็นเด็กที่มีความสามารถทางกีฬา โดยได้เรียนเทควันโดเป็นเวลา 8 ปี และสามารถเล่นดนตรีได้หลายประเภท เช่น เปียโน ไวโอลีน เป็นต้น
ก่อนเข้าวงการ
ระหว่างที่เป็นเด็กฝึก ฮันกยอลเคยทำหน้าที่เป็นแดนเซอร์ให้กับรุ่นพี่ศิลปินหลายวงเช่น T-ara DIA และ แชนนอน เป็นต้น
ปี 2021 BAE173
Albums
แหล่งข้อมูลอื่น
1999
ประเทศฮังการีในโอลิมปิกฤดูร้อน 2016
ประเทศฮังการี เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม ค.ศ. 2016
กรีฑา
ผลการแข่งขันดังนี้ :
สถานีรถไฟนครสวรรค์
สถานีรถไฟนครสวรรค์ เป็นสถานีรถไฟระดับ 1 อยู่ห่างจากสถานีรถไฟกรุงเทพเป็นระยะทาง 245.78 กิโลเมตร ตั้งอยู่ตำบลหนองปลิง อำเภอเมืองนครสวรรค์ จังหวัดนครสวรรค์
ประวัติ
เดิมสถานีรถไฟนครสวรรค์มีชื่อว่าสถานีรถไฟหนองปลิง ต่อมาได้มีการย้ายสถานีรถไฟประจำจังหวัดนครสวรรค์จากสถานีรถไฟปากน้ำโพมาอยู่ที่สถานีรถไฟหนองปลิง จึงได้เปลี่ยนชื่อเป็นสถานีรถไฟนครสวรรค์
ระบบควบคุมอาณัติสัญญาณ
ประแจกลไฟฟ้า ชนิดแบบบังคับด้วยรีเลย์ และสัญญาณไฟสี (ก.1ก)
ปางชี้มาร
ปางชี้มาร เป็นพระพุทธรูปอยู่ในอิริยาบถประทับยืน พระหัตถ์ซ้ายห้อยลงข้างพระวรกาย พระหัตถ์ขวายกขึ้นเสมอพระพักตร์ ชี้นิ้วไปข้างหน้า
ประวัติ
พระโคถิกเถระ ปฏิบัติธรรมจนสำเร็จอรหันต์ผล เป็นพระอรหันต์และดับขันธ์เข้านิพพาน มารคิดว่าวิญญาณของท่านเพิ่งออกจากร่าง จึงแฝงกายเข้าไปในก้อนเมฆ เที่ยวตามหาวิญญาณของท่าน แต่ไม่พบ พระพุทธเจ้าทรงยกพระหัตถ์ชี้มารให้ภิกษุทั้งหลายดูและตรัสบอกภิกษุว่า "มารผู้มีใจบาปกำลังแสวงหาวิญญาณพระโคธิกะอยู่ แต่ไม่มีวิญญาณของพระเถระในที่นั้น ด้วยเธอได้นิพพานไปแล้ว" เมื่อมารค้นหาวิญญาณของพระโคธิกเถระไม่พบ จึงแปลงเพศเป็นมาณพน้อยเข้าเฝ้าพระพุทธองค์ มารทูลถามว่า พระโคธิกะอยู่ที่ใด เมื่อพระพุทธองค์ตรัสตอบว่า พระโคธิกะนิพพานแล้ว มารตกตะลึงด้วยคาดไม่ถึง อันตรธานหายวับไปทันที พระพุทธองค์ตรัสว่า "ผู้มีศีลบริสุทธิ์ อยู่ด้วยความไม่ประมาทย่อมถึงวิมุตติ เพราะญาณหยั่งรู้ชอบแล้ว มารจะไม่ประสบพบทางของท่านได้เลย"
การเลือกตั้งนายกองค์การบริหารส่วนจังหวัดในประเทศไทย พ.ศ. 2556
การเลือกตั้ง
เรียงลำดับตามวันที่จัดการเลือกตั้ง
พังงา
การเลือกตั้งจัดขึ้นเมื่อวันที่ 12 พฤษภาคม พ.ศ. 2556 เนื่องจากการครบวาระการดำรงตำแหน่ง 4 ปี เมื่อวันที่ 28 มีนาคม พ.ศ. 2556 ของฉกาจ พัฒนกิจย์วิบูลย์ อดีต นายก อบจ. พังงา คนล่าสุด หลังจากหมดระยะเวลาการรับสมัครพบว่ามีผู้ลงสมัครรับเลือกตั้งรวม 2 คน ได้แก่ ฉกาจ พัฒนกิจวิบูลย์ ผู้สมัครหมายเลข 1 และบำรุง ปิยนามวาณิช ผู้สมัครหมายเลข 2
สตูล
สืบเนื่องจากเมื่อวันที่ 10 พฤษภาคม พ.ศ. 2556 สัมฤทธิ์ เลียงประสิทธิ์ อดีตนายกองค์การบริหารส่วนจังหวัดสตูล ได้ยื่นใบลาออกจากการดำรงตำแหน่งก่อนครบวาระ จึงกำหนดให้มีการเลือกตั้งนายกองค์การบริหารส่วนจังหวัดสตูลคนใหม่ในวันที่ 30 มิถุนายน พ.ศ. 2556 โดยมีผู้ลงสมัครรับเลือกตั้งในครั้งนี้ 2 หมายเลข ได้แก่ สัมฤทธิ์ เลียงประสิทธิ์ ผู้สมัครหมายเลข 1 ทีมประชาธิปัตย์ และ ซอซีฮีล อิสมาแอล ผู้สมัครหมายเลข 2 ทีมสตูลอาเซียน
ผลการเลือกตั้งปรากฏว่า มีผู้มาใช้สิทธิเลือกตั้ง 65.40 เปอร์เซ็นต์ ผู้สมัครหมายเลข 1 สัมฤทธิ์ เลียงประสิทธิ์ ได้รับเลือกตั้งด้วยคะแนนสูงสุด
สงขลา
การเลือกตั้งจัดขึ้นเมื่อวันที่ 4 สิงหาคม พ.ศ. 2556 สืบเนื่องจากการลาออกจากตำแหน่งก่อนครบกำหนดวาระของ อุทิศ ชูช่วย อดีตนายกองค์การบริหารส่วนจังหวัดสงขลา เมื่อวันที่ 7 มิถุนายน พ.ศ. 2556 มีผู้สมัครรับเลือกตั้งจำนวน 4 คนประกอบด้วย ผู้สมัครหมายเลข 1 อุทิศ ชูช่วย, ผู้สมัครหมายเลข 2 นิพนธ์ บุญญามณี, ผู้สมัครหมายเลข 3 พิณ คงเอียง, ผู้สมัครหมายเลข 4 จรัญ อรุณพันธุ์
สุราษฎร์ธานี
การเลือกตั้งจัดขึ้นเมื่อวันที่ 15 กันยายน พ.ศ. 2556 หลังจากการสิ้นสุดวาระการดำรงตำแหน่งของ มนตรี เพชรขุ้ม อดีตนายกองค์การบริหารส่วนจังหวัดสุราษฎร์ธานี มีผู้ลงสมัครรับเลือกตั้งครั้งนี้จำนวน 4 คน ได้แก่ สรรเสริญ ฤกษ์อุไร ผู้สมัครหมายเลข 1, มนตรี เพชรคุ้ม ผู้สมัครหมายเลข 2 กลุ่มสุราษฎร์ร่มเย็น, ทนงศักดิ๋ ทวีทอง ผู้สมัครหมายเลข 3 สังกัดพรรคประชาธิปัตย์, วิรัตน์ อดุลย์วิโรจน์ ผู้สมัครหมายเลข 4
ผลการเลือกตั้งปรากฏว่า ทนงศักดิ์ ทวีทอง ได้รับเลือกตั้งด้วยคะแนนเสียงสูงสุด โดยมีผู้มาใช้สิทธิเลือกตั้งครั้งนี้คิดเป็นร้อยละ 54.90
มุกดาหาร
หลังจากที่ มาลัยรัก ทองผา ซึ่งได้รับการเลือกตั้งเมื่อ พ.ศ. 2552 ดำรงตำแหน่งนายกองค์การบริหารส่วนจังหวัดมุกดาหารครบวาระ 4 ปี คณะกรรมการการเลือกตั้งจึงกำหนดให้มีการเลือกตั้งในวันที่ 29 กันยายน พ.ศ. 2556 โดยมีผู้ลงสมัครรับเลือกตั้งรวม 4 คน ได้แก่ หมายเลข 1 สมประดิษฐ์ ไตรยวงศ์, หมายเลข 2 นางมลัยรัก ทองผา, หมายเลข 3 วรศุลี สุวรรณปริสุทธิ์, และหมายเลข 4 เรือนแก้ว ศรีหาคิม
ผลการเลือกตั้งปรากฏว่า มลัยรัก ทองผา ได้รับเลือกตั้งด้วยคะแนนเสียงสูงสุด เข้าดำรงตำแหน่งนายกองค์การบริหารส่วนจังหวัดมุกดาหารเป็นสมัยที่ 2
ดีเซมเบอร์
ดีเซมเบอร์ สามารถหมายถึง
สีดา มหารานีแห่งแผ่นดิน
สีดา มหารานีแห่งแผ่นดิน (Ram Siya Ke Lav Kush) เป็นละครโทรทัศน์อินเดีย ออกอากาศทางช่อง Colors TV ตั้งแต่วันที่ 5 สิงหาคม 2019 ถึง 10 กุมภาพันธ์ 2020 ละครเรื่องนี้เป็นภาคต่อของ สีดา ราม ศึกรักมหาลงกา โดยจะจับความเล่าในตอนกำเนิด พระมงกุฎ พระลบ นำแสดงโดย ศิวยา ปะธาเนีย, ฮีมานซู โซนิ, กริช เจาหาน, และ ฮารสิท คับบรา
เรื่องย่อ
เรื่องราวหลังมหาสงครามระหว่างธรรมะและอธรรมในเมืองลงกา สีดารามได้กลับมาครองเมืองอโยธยาอีกครั้ง จนสีดาตั้งครรภ์ พระรามมีความสุขกับการเฝ้ารอคอยการถือกำเนิดของเด็กในครรภ์ เขาเชื่อว่าลูกจะเป็นสายใยความผูกพันระหว่างเขากับสีดา และหากวันใดที่เขากับสีดาต้องพลัดพรากจากกัน เด็กน้อยผู้นี้จะเป็นผู้นำเขาและสีดาให้กลับมาพบกันอีกครั้ง
เอเดน
เอเดน (Aden, ) หรือ อะดัน (عدن, ʻAdan) เป็นเมืองในประเทศเยเมนที่ตั้งอยู่ราว 170 กิโลเมตรทางตะวันออกของช่องแคบบับเอลมันเดบ
คาสเซิลวาเนีย III แดรกคูลาส์เคิร์ส
คาสเซิลวาเนีย III แดรกคูลาส์เคิร์ส (Castlevania III: Dracula's Curse; あくまじょう でんせつ) เป็นวิดีโอเกมที่ผลิตขึ้นในปี ค.ศ. 1989 เป็นเกมแนวแอคชั่นและแพลตฟอร์ม พัฒนาและจัดจำหน่ายโดยโคนามิสำหรับแฟมิคอม
เอเดน
ท่าเรือโบราณซึ่งเป็นอ่าวธรรมชาติของเอเดนตั้งอยู่ในบริเวณที่เดิมเป็นปล่องภูเขาไฟที่ดับไปแล้วซึ่งทำให้เกิดแผ่นดินที่เป็นแหลมเชื่อมกับแผ่นดินใหญ่โดยคอคอด ท่าเรือนี้เริ่มใช้เป็นครั้งแรกโดยราชอาณาจักรเอาซัน (Kingdom of Awsan) ระหว่างศตวรรษที่ 5 ถึงศตวรรษที่ 7 ก่อนคริสต์ศักราช ท่าเรือปัจจุบันอยู่ทางอีกด้านหนึ่งของแหลม ในปัจจุบันเอเดนมีประชากรราว 800,000 คน
คาสเซิลวาเนีย III แดรกคูลาส์เคิร์ส
เนื้อเรื่องของคาสเซิลวาเนีย III แดรกคูลาส์เคิร์สเป็นตอนสืบเนื่องสู่คาสเซิลวาเนียต้นฉบับ (เหมือนเกมที่แล้วของเกมบอย คาสเซิลวาเนีย ดิแอดเวนเจอร์) จัดในโลกไม่กี่ศตวรรษก่อนเหตุการณ์ของเกมต้นฉบับ. ตัวเอกของเกมคือ เทรเวอร์ เบลมอนต์, บรรพบุรุษของวีรบุรุษต้นฉบับ ไซม่อน เบลมอนต์
เนื้อเรื่อง
ปีหนึ่งคือ พ.ศ. 2019, เคานท์แดรกคูลาได้เริ่มทำลายทวีปยุโรปกับกองทัพปีศาจ. วงศ์ตระกูลเบลมอนต์แห่งนักล่าแวมไพร์, ครั้งหนึ่งถูกเนรเทศในวัลลาเซีย, ถูกเรียกเข้าสู่การปฏิบัติโดยคริสตจักร. พวกเขากลัวพลังเหนือมนุษย์ของเบลมอนต์, แต่ด้วยแดรกคูลาแสนอันตรายที่จะกลืนยุโรปในความมืด, พวกเขาจากไปโดยไม่มีทางเลือก แต่ต้องเรียกเทรเวอร์ เบลมอนต์, ผู้ถือแส้แวมไพร์คิลเล่อร์คนปัจจุบัน
ในเกมนี้จะใช้ตัวเล่นช่วย 3 คนคือ: ไซฟ่า เบลนาเดส, แม่มดผู้ที่ใช้เวทมนตร์; แกรนต์ ดานัสตี, โจรสลัดผู้ที่ปีนกำแพงได้; และ อัลลูคาร์ด, ลูกชายของแดรกคูลา ลูกครึ่งแวมไพร์ผู้ที่สามารถยิงลูกไฟ และ แปลงร่างเป็นค้างคาว.
เอ็น
เอ็น หรือ เอ็นยึด (ligament) เป็นคำกว้างๆ หมายถึง กลุ่มหรือมัดเส้นใยเนื้อเยื่อเกี่ยวพันซึ่งเรียงตัวในทิศทางเดียว เห็นได้ชัดและไม่มีกล้ามเนื้อยึดที่ปลาย ทั้งนี้เอ็นมีความหมายถึงโครงสร้างได้ 3 ชนิด โดยทั่วไปเอ็นหมายถึงเนื้อเยื่อเส้นใยที่ยึดระหว่างกระดูก เรียกว่า "เอ็นข้อต่อ" (articular ligament, articular larua) "เอ็นเส้นใย" (fibrous ligaments) หรือ "เอ็นแท้" (true ligaments)
นอกจากนี้ เอ็น อาจหมายถึง
วิชาที่ศึกษาเอ็น เรียกว่า วิทยาเอ็น (desmology) ภาษาอังกฤษมาจากรากศัพท์ภาษากรีกโบราณ δεσμός, desmos, "สาย"; และ -λογία, -logia "ความรู้")
เอ็นคล้ายคลึงกับเอ็นกล้ามเนื้อ (tendon) และพังผืด (fasciae) ตรงที่ทั้งหมดประกอบด้วยคอลลาเจน แต่เอ็นยึดระหว่างกระดูกชิ้นหนึ่งกับกระดูกอีกชิ้นหนึ่ง แต่เอ็นกล้ามเนื้อยึดระหว่างกล้ามเนื้อกับกระดูก และพังผืดเชื่อมกล้ามเนื้อมัดหนึ่งกับกล้ามเนื้ออีกมัดหนึ่ง
เอ็นข้อต่อ
โดยทั่วไป เอ็น หมายถึงแผ่นเนื้อเยื่อเกี่ยวพันชนิดหนาแน่นและเป็นระเบียบ (dense regular connective tissue) เหนียวและสั้น ที่มีองค์ประกอบส่วนใหญ่เป็นเส้นใยคอลลาเจนยาวและเหนียว เอ็นทำหน้าที่ยึดเชื่อมกระดูกและกระดูกชิ้นอื่นเพื่อเกิดเป็นข้อต่อ (joint) (โครงสร้างที่ทำหน้าที่ยึดระหว่างกล้ามเนื้อและกระดูกคือ เอ็นกล้ามเนื้อ (tendon)) เอ็นบางตำแหน่งทำหน้าที่จำกัดและช่วยป้องกันการเคลื่อนไหวบางทิศทางของข้อต่อ
เอ็นแคปซูล (Capsular ligament) เป็นส่วนของแคปซูลข้อต่อ (articular capsule) ที่ล้อมรอบข้อต่อแบบซินโนเวียล (Synovial joint) ซึ่งทำหน้าที่เสริมแรง เอ็นนอกแคปซูล (Extra-capsular ligament) ทำหน้าที่เชื่อมกระดูกเข้าด้วยกันและช่วยรักษาเสถียรภาพของข้อต่อ เอ็นในแคปซูล (Intra-capsular ligaments) ทำหน้าที่รักษาเสถียรภาพของข้อแต่ยังทำให้ข้อต่อมีพิสัยการเคลื่อนไหวกว้างขึ้น
เอ็นยึดจะมีคุณสมบัติยืดหยุ่น เมื่อมีแรงตึงจะค่อยๆ ยืดออกเล็กน้อย และกลับสภาพเดิมเมื่อไม่มีแรงตึง (ต่างจากเอ็นกล้ามเนื้อซึ่งไม่มีความยืดหยุ่น) แต่หากแรงดึงมากเกินจุดหนึ่งหรือถูกทิ้งไว้จนเกินระยะเวลาหนึ่งเอ็นจะไม่สามารถกลับสภาพเดิม ด้วยเหตุนี้เมื่อเกิดข้อเคลื่อน (dislocation) แล้วต้องได้รับการรักษาโดยทันที ถ้าเอ็นถูกยืดมากเกินไป ข้อต่อก็จะอ่อนแอลงและมีแนวโน้มจะเกิดข้อเคลื่อนในอนาคต นักกรีฑา, นักยิมนาสติก, นักเต้นและผู้ฝึกฝนศิลปะการต่อสู้จึงต้องมีการออกกำลังกายแบบยืดหยุ่น (stretching exercise) เพื่อยืดเอ็นให้ข้อต่องอโค้งได้ง่าย
อาการข้อต่อเคลื่อนเกิน (hyperlaxity หรือ double-jointed) หมายถึงอาการที่ข้อต่อมีความยืดหยุ่นมากกว่าปกติ ทำให้ข้อต่อยืดและบิดได้มากขึ้น
เมื่อเกิดเอ็นฉีก (broken ligament) อาจทำให้ข้อต่อไม่เสถียร เอ็นฉีกทุกครั้งไม่จำเป็นต้องได้รับการผ่าตัดก็ได้ เพียงแค่ให้ข้อต่ออยู่นิ่งก็ทำให้เอ็นมาต่อกันได้ แต่การผ่าตัดสามารถเย็บซ่อมเอ็นได้โดยตรง หากการรักษาดังกล่าวรักษาเอ็นฉีกไม่ได้ผลอาจต้องใช้หัตถการอื่นๆ เช่น Brunelli Procedure เพื่อรักษาเสถียรภาพของข้อ การทิ้งไว้โดยไม่รักษาเป็นเวลานานอาจทำให้กระดูกอ่อนสึกและทำให้ข้อเสื่อม (osteoarthritis) ได้
เอ็นเยื่อบุช่องท้อง
รอยทบของเยื่อบุช่องท้อง (peritoneum) บางตำแหน่งอาจเรียกว่า "เอ็น" ตัวอย่างเช่น
เอ็นที่เป็นส่วนเหลือของทารกในครรภ์
โครงสร้างที่มีลักษณะเป็นท่อในระยะทารกในครรภ์เมื่อถูกปิดลงและมีลักษณะเป็นสายหรือเส้น อาจเรียกว่า "เอ็น"
ปางโปรดอาฬาวกยักษ์
ปางโปรดอาฬาวกยักษ์ พระพุทธรูปอยู่ในอิริยาบถประทับ (นั่ง) ขัดสมาธิ พระหัตถ์ซ้ายอยู่บนพระเพลา (ตัก) พระหัตถ์ขวายกขึ้นเสมอพระอุระ (อก) จีบนิ้วพระหัตถ์ เป็นกิริยาทรงแสดงธรรม บางแบบพระหัตถ์ซ้ายวางบนพระชานุ (เข่า)
ประวัติ
เจ้าผู้ครองนครอาฬวี ชอบล่าสัตว์เป็นกิจวัตร วันหนึ่งพลัดหลงเข้าไปพักใต้ต้นไทรซึ่งเป็นเขตหวงห้ามของอาฬวกยักษ์ ถูกยักษ์จับไว้เพื่อกินเป็นอาหาร จึงขอให้ปล่อยตัวกลับและสัญญาจะส่งคนมาให้กินวันละหนึ่งคน เมื่อนักโทษหมดก็ส่งเด็กให้วันละคน ต่อมาพระพุทธเจ้าทรงทราบด้วยพระญาณ จึงได้เสด็จไปยังที่อยู่ของอาฬวกยักษ์ แล้วแสดงธรรมโปรดจนอาฬวกยักษ์ได้ดวงตาเห็นธรรม เป็นพระโสดาบัน
ความเชื่อและคตินิยม
เป็นพระพุทธรูปประจำปีชวด
สหพันธ์ฟุตบอลชาด
สหพันธ์ฟุตบอลชาด (Fédération Tchadienne de Football Association, Chadian Football Federation, หรือ FTFA) เป็นหน่วยงานที่กำกับดูแลฟุตบอลในประเทศชาด มีสำนักงานใหญ่ตั้งอยู่ที่อึนจาเมนา ก่อตั้งขึ้นเมื่อปี พ.ศ. 2505 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศชาดรวมถึงฟุตบอลทีมชาติชาด
เจบีเจ
ประวัติ
ก่อนหน้านี้สมาชิกทุกคนเคยเข้าร่วมแข่งขันในรายการ Produce 101 Season 2  ในปี 2017     หลังจบรายการ   สมาชิกไม่ติดอันดับ TOP 11คน  ทำให้แฟนๆเรียกร้องให้เดบิวต์โปรเจกต์(ในฝัน)นี้ขึ้นมา  โดยวางตัวสมาชิกไว้ 7 คนคือ แทฮยอน, เคนตะ, ซังกยุน , ยงกุก , ฮยอนบิน , ดงฮัน และ คิมแทดง
จนกระทั่ง FAVE Entertainment ภายใต้ความดูแลของ LOEN Entertainment และ CJ E&M ได้เจรจาติดต่อกับทางต้นสังกัดของเด็กฝีกและเดบิวต์โปรเจกต์นี้ขึ้นมา โดยมีสัญญาเป็นระยะเวลา 7 เดือนแต่น่าเสียดายที่คิมแทดงมีปัญหาเรื่องข้อตกลงกับทางค่ายต้นสังกัด ทำให้ JBJ เดบิวต์เพียงแค่ 6 คน
30 เมษายน 2561 คือวันสุดท้ายของโปรเจกต์ JBJ ก่อนที่แต่ละคนจะแยกย้ายกลับค่ายเดิมของตนเอง
เอเชียทัวร์
-
ปางแสดงยมกปาฏิหาริย์
ปางแสดงยมกปาฏิหาริย์ เป็นพระพุทธรูปอยู่ในพระอิริยาบถประทับ (นั่ง) บนบัลลังก์ ห้อยพระบาททั้งสองวางบนดอกบัวที่รองรับ พระชานุ (เข่า) ยกตั้งแบบประทับบนพระเก้าอี้ พระหัตถ์ซ้ายวางบนพระเพลา (ตัก) พระหัตถ์ขวายกขึ้นเสมอพระอุระ (อก) จีบนิ้วพระหัตถ์
ประวัติ
สมัยที่พระพุทธเจ้าทรงประทับอยู่วัดเวฬุวันมหาวิหารที่กรุงราชคฤห์ แคว้นมคธ มีเศรษฐีผู้หนึ่งได้รับปุ่มไม้แก่นจันทน์ที่มีค่ามากด้วยความบังเอิญ จึงมีความคิดที่อยากจะรู้จักกับพระอรหันต์เพราะมีพวกลัทธิต่างๆมากมายได้โอ้อวดกันว่าตนเป็นพระอรหันต์ ฉะนั้นเพื่อต้องการให้รู้ชัดว่าใครเป็นพระอรหันต์ จึงนำปุ่มไม้แก่นจันทน์นี้มากลึงเป็นบาตรแล้วนำไปแขวนไว้ที่ปลายไผ่ที่สูง 15 วา และประกาศให้ทั่วเมืองว่า "ผู้ใดที่สามารถเหาะนำบาตรแก่นไม้จันทน์ลงมาได้ ผู้นั้นก็ได้ขึ้นชื่อว่าเป็นพระอรหันต์ เราและเหล่าครอบครัวจะยึดผู้นั้นเป็นสรณะที่พึ่งตลอดชีวิต"
เวลาผ่านไป 7 วัน ยังไม่มีใครสามารถเหาะนำบาตรแก่นไม้จันทร์ลงมาได้ ทำให้ชาวเมืองต่างวิพากษ์วิจารณ์ว่า ในโลกนี้คงไม่มีพระอรหันต์ ในขณะเดียวกัน พระมหาโมคคัลลานเถระกับพระปิณโฑลภารทวาชกำลังออกบิณฑบาตรอยู่ได้ฟังชาวเมืองที่กำลังวิพากษ์วิจารณ์ว่า ไม่มีพระอรหันต์ในโลก ทำให้พระมหาโมคคัลลานะคิดว่าชาวเมืองกำลังดูหมิ่นพระพุทธศาสนา จึงให้พระปิณโฑลภารทวาชแสดงอิทธิฤทธิ์ปาฏิหารย์ให้ชาวเมืองได้รับรู้ว่า ในโลกนี้มีพระอรหันต์จริง
พระปิณโฑลภารทวาชรับคำของพระโมคคัลลานแล้วเข้าจตุตถฌานสมาบัติอันเป็นฐานแห่งอภิญญา กระทำอิทธิฤทธิ์เหาะขึ้นไปบนอากาศ พร้อมทั้งแผ่นศิลาที่ยืนอยู่นั้น เหาะเวียนรอบกรุงราชคฤห์แล้วเหาะลอยเลื่อนมาอยู่ยังที่แขวนบาตรแก่นไม้จันทร์เพื่อนำบาตรลงและเหาะตรงหลังคาเรือนของเศรษฐี ท่านเศรษฐีเห็นดังนั้นแล้วก็ดีใจที่ได้เห็นพระอรหันต์ที่แท้จริง และตกใจกลัวว่าก้อนหินจะล่วงลงมาทับบ้านของตน จึงกราบหมอบลงจนอกติดพื้นดินแล้ว กล่าวนิมนต์ให้ลงมา พระเถระจึงสลัดก้อนหินไปประดิษฐานในที่เดิมแล้วเหาะลงมาจากอากาศ เมื่อพระเถระลงมาแล้ว ท่านเศรษฐีจึงนิมนต์ให้นั่ง ณ อาสนะที่จัดถวาย ให้คนนำบาตรแก่นไม้จันทร์ที่ลงมาจากที่แขวนไว้บรรจุอาหารอันประณีตจนเต็มแล้วถวายพระเถระรับแล้วก็กลับสู่วิหาร ส่วนชาวเมืองเมื่อได้เห็นอิทธิฤทธิ์ปาฏิหารย์ของพระปิณโฑลภารทวาชจึงพากันชุมนุมติดตามพระเถระที่วิหารเพื่อหวังให้แสดงอิทธิฤทธิ์อีก จึงเกิดเสียงอื้ออึงจนไปถึงพระกรรณของพระพุทธองค์ พระองค์ทรงตรัสถามกับพระอานนท์ ผู้เป็นพระพุทธอุปัฏฐากว่าเสียงอะไร เมื่อทรงทราบเรื่องราวแล้วจึงทรงตรัสเรียกประชุมสงฆ์ และเรียกพระปิณโฑลภารทวาชมาเข้าเฝ้า ทรงไต่สวนกับพระเถระ พระเถระก็ยอมรับทุกประการ พระพุทธองค์ก็ทรงติเตียนพระปิณโฑลภารทวาช และบัญญัติสิกขาบทห้ามภิกษุแสดงอิทธิฤทธิ์ปาฏิหารย์ หากภิกษุฝ่าฝืนต้องอาบัติทุกกฎ นอกจากนั้นทรงตรัสให้นำบาตรแก่นไม้จันทร์ไปทุบให้เป็นผงเพื่อทำยาหยอดตา และบัญญัติสิกขาบทห้ามใช้บาตรไม้ หากภิกษุใช้ต้องอาบัติทุกกฎ
เมื่อเหล่าพวกเดียรถีย์ทราบว่า พระพุทธองค์ทรงบัญญัติสิกขาบทห้ามภิกษุแสดงอิทธิฤทธิ์ปาฏิหารย์ก็เข้าใจว่าเมื่อพระพุทธองค์บัญญัติสิกขาบทแล้ว พระพุทธองค์ก็จะไม่สามารถแสดงอิทธิฤทธิ์ปาฏิหารย์ได้ จึงดีใจเพราะเป็นโอกาสที่จะได้เล่นงานเอาชนะกับพระพุทธองค์  จึงให้สาวกของตนออกประกาศว่า เราจะแสดงอิทธิฤทธิ์ปาฏิหาริย์แข่งกับพระสมณโคดม ให้ชาวเมืองได้รับรู้ และท้าทายกับพระพุทธองค์ โดยหวังไว้ในใจว่า หากพระพุทธองค์ไม่แสดงอิทธิฤทธิ์ปาฏิหารย์แล้วก็แสดงว่าไม่มีอิทธิฤทธิ์ก็จะทำให้ชาวเมืองเกิดหมดความศรัทธาและเลิกนับถือพระพุทธศาสนาและหันมานับถือตนอย่างแน่แท้ เมื่อกล่าวประกาศออกไป ทำให้ชาวเมืองต่างวิพากษ์วิจารณ์กันยกใหญ่ พระเจ้าพิมพิสารก็ทรงทราบเรื่องเกิดร้อนพระทัยจึงเข้าเฝ้ากับพระพุทธองค์ที่วิหาร ทูลถามว่า ถ้าพวกพวกเดียรถีย์แสดงอิทธิฤทธิ์ปาฏิหาริย์แล้ว พระพุทธองค์จะแสดงอิทธิฤทธิ์ปาฏิหาริย์ได้หรือไม่ เมื่อทรงบัญญัติสิกขาบท พระพุทธองค์ก็ทรงตรัสตอบว่า ได้ และนำความเปรียบเทียบกับเจ้าของสวนผลไม้ที่ห้ามไม่ให้คนอื่นเด็ดไปกินแต่ไม่ได้ห้ามเจ้าของสวนผลไม้จึงสามารถเด็ดกินได้ให้พระเจ้าพิมพิสารทราบ
ครั้นพระพุทธองค์ประทับอยู่ที่กรุงราชคฤห์เป็นเวลาพอสมควรแก่อัธยาศัยแล้ว ก็เสด็จดำเนินไปยังกรุงสาวัตถี แคว้นโกศล พวกเดียรถีย์พากันกลั่นแกล้งโจษจันว่า พระสมณโคดมหนีไปแล้ว เราจะไม่ลดละจะติดตามไปแสดงอิทธิฤทธิ์ปาฏิหารย์ด้วย ครั้นย่างเข้าเดือน 8 ใกล้เวลาแสดงอิทธิฤทธิ์ปาฏิหารย์ พวกเดียรถีย์ได้จัดสร้างมณฑปใหญ่ประดิษฐ์ด้วยไม้ตะเคียนงามวิจิตร ประกาศให้มหาชนทราบว่าตนจะแสดงอิทธิฤทธิ์ปาฏิหารย์ที่นี้ พระเจ้าปเสนทิโกศลก็เข้าเฝ้าพระพุทธองค์ รับสั่งว่าจะทำมณฑปถวายเพื่อให้ทรงแสดงอิทธิฤทธิ์ปาฏิหารย์ พระพุทธองค์ไม่ทรงรับ ตรัสว่า ตถาคตจะไม่ใช้มณฑปแสดงอิทธิฤทธิ์ปาฏิหารย์แต่จะใช้ต้นมะม่วงเป็นที่แสดงอิทธิฤทธิ์ปาฏิหารย์ เมื่อพวกเดียรถีย์ทราบว่า พระพุทธองค์จะทรงแสดงอิทธิฤทธิ์ปาฏิหารย์ที่ต้นมะม่วง จึงจ่ายทรัพย์จ้างให้คนไปทำลายต้นมะม่วงทั้งในและนอกเมืองให้หมดเพื่อมิให้โอกาสแก่พระพุทธเจ้าแสดงอิทธิฤทธิ์ปาฏิหารย์
เช้าวันต่อมา พระพุทธองค์พร้อมด้วยพระสงฆ์สาวกเสด็จเข้าไปภายในกรุงสาวัตถีเพื่อบิณฑบาต ประจวบกับราชบุรุษผู้รักษาสวนหลวงคนหนึ่งชื่อนายคัณฑะ ได้เห็นมะม่วงกำลังสุกงอมจึงจัดใส่ภาชนะนำไปถวายแก่พระเจ้าปเสนทิโกศล พอดีเห็นพระพุทธองค์เสด็จมาแต่ไกลก็บังเกิดความเลื่อมใส ก็ดำริว่า มะม่วงผลนี้หากเราจะเอาไปถวายพระเจ้าปเสนทิโกศลก็คงจะได้รับพระราชทานรางวัลเป็นเงินกหาปนะ แต่ถ้าเราจะน้อมถวายพระพุทธองค์แล้ว จะเป็นมหากุศลอำนวยอานิสงส์ผลให้ประโยชน์สุขแก่เราสิ้นกาลนาน เมื่อนายคัณฑะดำริเช่นนี้แล้ว ก็น้อมมะม่วงสุกผลนั้นเข้าไปถวาย เมื่อพระพุทธองค์ทรงรับแล้วก็มีพระประสงค์จะประทับ ณ ที่ตรงนั้น พระอานนท์ก็จัดอาสนะถวาย ทรงรับสั่งให้พระอานนท์นำมะม่วงไปคั้นเป็นน้ำปานะ เมื่อพระพุทธเจ้าเสวยน้ำปานะเสร็จ มีรับสั่งให้นายคัณฑะนำเม็ดมะม่วงไปปลูก เมื่อทรงล้างพระหัตถ์ลงบนปากหลุม เม็ดมะม่วงก็เจริญเติบโตออกผลเต็มต้นเป็นอัศจรรย์ ต้นมะม่วงนั้นมีชื่อว่า คัณฑามพฤกษ์ ตามชื่อของนายคัณฑะ เมื่อทรงได้ต้นมะม่วงแล้วก็ตั้งพระทัยจะแสดงอิทธิฤทธิ์ปาฏิหารย์ ตอนบ่ายวัน พระพุทธองค์เสด็จออกจากพระคันธกุฏีประทับยืนอยู่ที่มุข ท่ามกลางพุทธบริษัทซึ่งมาชุมนุมกันเนืองแน่น โดยใคร่จะชมพระพุทธปาฏิหาริย์ พระพุทธองค์ทรงเนรมิตจงกรมแก้วในอากาศเหนือต้นมะม่วง แล้วเสด็จขึ้นสู่ที่จงกรมนั้น ทรงแสดงยมกปาฏิหาริย์ (อ่านว่า ยะ - มะ - กะ - ปา - ติ - หาน) หรือการทำปาฏิหาริย์ให้บังเกิดเป็นคู่ ๆ โดยวิธีต่าง ๆ คือ มีท่อน้ำและท่อไฟพุ่งมา จากส่วนต่าง ๆ ของพระวรกายสลับกันไป ท่อไฟที่พุ่งออกมานั้นมีฉัพพรรณรังสี คือ มี 6 สีสลับกัน เมื่อกระทบกับสายน้ำมีแสงสะท้อนสวยงามมาก ทรงเนรมิตพระสัมมาสัมพุทธเจ้าขึ้นมาอีกพระองค์หนึ่ง ทรงให้พุทธเนรมิตแสดงพระอาการสลับกันกับพระพุทธองค์ (ดังตารางด้านล่าง)
เมื่อทรงตั้งปัญหาถามพระพุทธเนรมิตก็ตรัสวิสัชนาแก้สลับกันไป พุทธบริษัททั้งหลายได้บรรลุโสดาบันเป็นจำนวนมาก ส่วนเหล่าเดียร์ถีย์ไม่สามารถแสดงอิทธิฤทธิ์ปาฏิหารย์ได้ก็พ่ายแพ้ให้กับพระพุทธองค์ บวกกับมณฑปใหญ่ที่ใช้สำหรับแสดงก็ถูกฝนเห็บทำลายหมดไม่เหลือซาก(ตำนานกล่าวว่าท้าวสักกะทรงเสกให้เกิดฝนเห็บตกลงใส่มณฑป)จึงพากันหนีไปด้วยความหวาดกลัวในพุทธานุภาพพร้อมกับเสียงตะโกนไล่สาปแช่งของชาวเมือง หลังจากทรงแสดงเสร็จแล้ว พระพุทธองค์ก็เสด็จไปจำพรรษาที่สวรรค์ชั้นดาวดึงส์เพื่อไปโปรดพระพุทธมารดาต่อไป
ครักเดเชอวาลีเย
ครักเดเชอวาลีเย (Krak des Chevaliers, Crac des Chevaliers) หรือ ก็อลอะฮ์อัลฮิศน์ (قلعة الحصن) เป็นปราสาทครูเสดที่ตั้งอยู่ในประเทศซีเรีย ครักเดเชอวาลีเยเป็นปราสาทที่มีความสำคัญในการเป็นปราสาททางการทหารจากยุคกลางที่อยู่ในสภาพที่ดีที่สุดในโลก คำว่า "Krak" ในชื่อมาจากภาษาซีรีแอก "karak" ที่แปลว่าป้อมปราการ ปราสาทอยู่ห่างจากเมืองฮอมส์ไปทางตะวันตกราว 65 ใกล้กับพรมแดนเลบานอน
ที่มาของความหมาย
ครักเดเชอวาลีเยรู้จักกันในภาษาอาหรับสมัยใหม่ว่า "ก็อลอะฮ์อัลฮิศน์" ซึ่งแผลงมาจากชื่อป้อมที่มีอยู่เดิมบนสถานที่เดียวกันว่า "ฮิศน์อัลอักรอด" (حصن الأکراد) หรือ "ฐานที่มั่นของชาวเคิร์ด" ชนแฟรงก์เรียกปราสาทว่า "Le Crat" และต่อมาสับสนกับคำว่า "Krak" และ "karak" (ป้อมปราการ) กลายมาเป็นคำว่า "Le Crac"
ที่ตั้ง
ปราสาทตั้งอยู่ทางตะวันออกของตริโปลี (Tripoli) เลบานอน ในช่องเขาฮอมส์ บนเนินสูง 650 เมตรบนเส้นทางสายเดียวระหว่างแอนติออก ไปยังเบรุต และทะเลเมดิเตอร์เรเนียน ครักเดเชอวาลีเยเป็นหนึ่งในแนวปราสาทตามพรมแดนของอาณาจักรครูเสด (Crusader states) ปราสาทควบคุมเส้นทางไปสู่ทะเลเมดิเตอร์เรเนียนและจากปราสาทนี้ ฮอสพิทัลเลอร์สามารถแผ่อำนาจไปได้บ้างในบริเวณทะเลสาบฮอมส์ (Lake Homs) ทางตะวันออกเพื่อควบคุมอุตสาหกรรมการประมงและเฝ้าดูกองทัพฝ่ายมุสลิมที่รวมตัวกันในซีเรีย
ประวัติโบราณ
ตะวันออกกลางมักจะเป็นจุดพบปะระหว่างวัฒนธรรมจากหลายบริเวณโดยเฉพาะบาบิโลเนีย, อียิปต์, ฮิตไทต์, ฮีบรู, โรมัน, เปอร์เซีย, ไบแซนไทน์, อาหรับ, เคิร์ด, ออตโตมัน, เซลจุค และแฟรงก์ เพราะความแตกต่างของวัฒนธรรมต่าง ๆ ทำให้สถาปัตยกรรมของการก่อสร้างปราสาทมีลักษณะที่เป็นเอกลักษณ์กว่าการก่อสร้างปราสาทใด ๆ
ความขัดแย้งต่างลงเอยด้วยการต่อสู้ระหว่างชาติต่าง ๆ ในบริเวณที่ก่อตั้งปราสาทรวมทั้งยุทธการสำคัญ--ยุทธการกาเดช (Battle of Kadesh) โรมัน ต่อมาจักรวรรดิไบแซนไทน์หลังจากศาสนเภทตะวันออก-ตะวันตก (East-West Schism) สร้างป้อมปราการแบบกรีกเพื่อต่อต้านการรุกรานทางทหารของเปอร์เซียที่นำไปสู่การออกแบบสถาปัตยกรรมที่ใช้โดยกองทัพอาหรับหลังจากที่ได้รับชัยชนะต่อบริเวณนั้นในระหว่าง ค.ศ. 634 ถึง ค.ศ. 639
ชัยชนะของอิสลาม
ภายใต้การนำของราชวงศ์อุมัยยะฮ์ (Umayyad) ช่างก่อสร้างใช้ประโยชน์จากโครงสร้างทางสถาปัตยกรรมของไบแซนไทน์ของค่ายทหารและสะพานส่งน้ำ (aqueduct) ของแม่น้ำออรอนตีส (Orontes River) ในการก่อสร้างวังอันงดงามที่ประกอบด้วยสวนกลางทะเลทราย การก่อสร้างดำเนิต่อมาจนถึงสมัยการปกครองของอับบาซียะฮ์ (Abbasid) ในปี ค.ศ. 750 แต่ก็เสื่อมโทรมลงเมื่อตกไปอยู่ภายใต้การดูแลของทหาร กองกำลังตุรกีมิได้ใช้ประโยชน์กับป้อมเท่าใดนัก
สงครามครูเสด
ป้อมปราการเดิมสร้างในปี ค.ศ. 1031 สำหรับเอมีร์แห่งอะเลปโป (Aleppo)
ระหว่างสงครามครูเสดครั้งที่ 1 ในปี ค.ศ. 1099 ป้อมก็ถูกยึดโดยแรมงที่ 4 เคานต์แห่งตูลูซ (Raymond IV of Toulouse) แต่ก็ถูกละทิ้งเมื่อกองทัพครูเสดเดินทางต่อไปยังเยรูซาเลม แต่ปราสาทก็มาถูกยึดอีกครั้งโดยแท็งคริด เจ้าชายแห่งแกลิลี (Tancred, Prince of Galilee) ในปี ค.ศ. 1110 ในปี ค.ศ. 1142 แรมงที่ 2 แห่งตริโปลี (Raymond II of Tripoli) ก็ยกปราสาทให้ลัทธิเซนต์จอห์น
ครักเดเชอวาลีเยจึงกลายเป็นศูนย์กลางของลัทธิเซนต์จอห์นระหว่างสงครามครูเสด ระหว่างปี ค.ศ. 1150 ถึงปี ค.ศ. 1250 ปราสาทก็ได้รับการต่อเติมและขยายเพิ่มเติมจนสามารถเป็นที่ประจำการสำหรับทหารได้จำนวน 2,000 คน กำแพงด้านในมีความหนาถึง 100 ฟุตทีฐานทางด้านไต้ โดยมีหอยามเจ็ดหอที่มีเส้นผ่าศูนย์กลาง 30 ฟุต
อัศวินแห่งลัทธิเซนต์จอห์นขยายปราสาทจนกลายเป็นปราสาทครูเสดที่ใหญ่ที่สุดในดินแดนอันศักดิ์สิทธิ์ โดยการเพิ่มกำแพงด้านนอกที่หนาสามเมตรและมีหอยามเจ็ดหอที่แต่ละหอมีความหนาระหว่างแปดถึงสิบเมตรเพื่อให้เป็นปราสาทซ้อน ปราสาทอาจจะเป็นที่พำนักของอัศวินแห่งลัทธิเซนต์จอห์นราว 50-60 คนพร้อมกับทหารราบอีกราวสองพันคน ในคริสต์ศตวรรษที่ 12 ปราสาทมีคูที่มีสะพานชัก (drawbridge) ไปยังประตูปราสาท (Postern)
ระหว่างประตูในและประตูนอกเป็นลานที่นำไปสู่สิ่งก่อสร้างภายในปราสาทที่สร้างใหม่โดยอัศวินแห่งลัทธิเซนต์จอห์นเป็นแบบกอทิก สิ่งก่อสร้างเหล่านี้รวมทั้งห้องประชุม, ชาเปล, โรงเก็บเสบียงที่ยาว 120 เมตร และโรงม้าที่ทำด้วยหินที่เป็นที่เลี้ยงม้าได้ราวหนึ่งพันตัว ที่เก็บเสบียงอื่น ๆ ขุดเข้าไปในโพรงหินด้านล่างของปราสาท เชื่อกันว่าอัศวินแห่งลัทธิเซนต์จอห์นที่อยู่ในปราสาทนี้สามารถทนการถูกล้อมได้ถึงห้าปี
ในปี ค.ศ. 1163 นูร อัดดีน (Nur ad-Din) ล้อมเพื่อพยายามจะยึดปราสาทแต่ไม่สำเร็จ ซึ่งทำให้อัศวินแห่งลัทธิเซนต์จอห์นกลายเป็นกองกำลังอิสระที่สำคัญในบริเวณพรมแดนกับตริโปลี ภาในปี ค.ศ. 1170 การขยายต่อเติมปราสาทก็เสร็จลง ในปลายคริสต์ศตวรรษที่ 12 และต้นคริสต์ศตวรรษที่ 13 ก็เกิดแผ่นดินไหวหลายครั้งที่สร้างความเสียหายให้แก่ปราสาทที่ทำให้ต้องมีการบูรณปฏิสังขรณ์ใหม่
เศาะลาฮุดดีนล้อมปราสาทในปี ค.ศ. 1188 เพื่อพยายามจะยึดปราสาทแต่ไม่สำเร็จ ระหว่างการล้อมเศาะลาฮุดดีนจับตัวผู้ดูแลปราสาท (castellan) ได้และถูกนำตัวไปที่หน้าประตูปราสาท และถูกบังคับให้บอกให้ผู้อยู่ข้างในเปิดประตู ผู้ดูแลปราสาทก็ตะโกนเป็นภาษาอาหรับให้ยอมแพ้และเปิดประตู แต่ประโยคต่อมาเป็นภาษาฝรั่งเศสในรักษาปราสาทไว้จนลมหายใจสุดท้าย
ในปี ค.ศ. 1217 ระหว่างสงครามครูเสดครั้งที่ 5 พระเจ้าแอนดรูว์ที่ 2 แห่งฮังการีก็ทรงเสริมสร้างกำแพงรอบนอกและพระราชทานทุนทรัพย์ในการจ้างกองทหารผู้ดูแลปราสาท
ในปี ค.ศ. 1271 ปราสาทถูกยึดโดยไบบาร์ส สุลต่านมัมลุกเมื่อวันที่ 8 เมษายน โดยการใช้เครื่องยิงหิน (catapult) ขนาดใหญ่ที่ต่อมานำไปใช้ในการโจมตีเอเคอร์ในปี ค.ศ. 1291 ไบบาร์สสร้างเสริมปราสาทและใช้เป็นฐานในการต่อต้านตริโปลี และเปลี่ยนโบสถ์น้อยเป็นสุเหร่า
เมื่อพระเจ้าเอ็ดเวิร์ดที่ 1 แห่งอังกฤษเสด็จไปในสงครามครูเสดครั้งที่ 9 ในปี ค.ศ. 1272 พระองค์ก็ทรงนำลักษณะสถาปัตยกรรมการก่อสร้างมาใช้ในการก่อสร้างปราสาทในราชอาณาจักรอังกฤษและเวลส์ ครักเดเชอวาลีเยได้รับการบรรยายว่าเป็น "อาจจะเป็นปราสาทที่ได้รับการรักษาไว้อย่างดีที่สุดที่เป็นที่น่าชื่นชมที่สุดในโลก" โดยที. อี. ลอว์เรนซ์ (T. E. Lawrence) ปราสาทแห่งนี้ได้รับเลือกให้เป็นมรดกโลกพร้อมกับปราสาทเศาะลาฮุดดีน (Citadel of Salah Ed-Din) ในปี ค.ศ. 2006 ปราสาทนี้เป็นของรัฐบาลประเทศซีเรีย และเป็นปราสาทเพียงไม่กี่แห่งที่ศิลปะครูเสดในรูปของจิตรกรรมฝาผนังได้รับการอนุรักษ์ไว้
พิพิธภัณฑ์ช้างเอราวัณ
พิพิธภัณฑ์ช้างเอราวัณ (The Erawan Museum) เป็นประติมากรรมลอยตัวรูปช้าง 3 เศียร ซึ่งในทางวรรณคดีไทยเอราวัณซึ่งมีเศียรทั้งหมด 33 เศียร แต่เนื่องจากปัญหาขนาดและโครงสร้างที่ซับซ้อนจึงลดมาเหลือเพียง 3 เศียร พิพิธภัณฑ์ช้างเอราวัณ เป็นแหล่งท่องเที่ยวที่สำคัญและโดดเด่นแห่งหนึ่งของจังหวัดสมุทรปราการ ตั้งอยู่บนถนนสุขุมวิท บริเวณที่ตัดกับถนนกาญจนาภิเษก ตำบลบางเมืองใหม่ อำเภอเมืองสมุทรปราการ
พิพิธภัณฑ์ช้างเอราวัณยังถือได้ว่าเป็น งานประติมากรรมลอยตัวช้างทองแดงที่ใช้เทคนิคการเคาะขึ้นรูปด้วยมือ ที่มีความสูงจากหัวช้างลงมาสู่ฐานวัดได้ 43.6 เมตร หรือประมาณความสูงของตึก 14—17 ชั้น พิพิธภัณฑ์ช้างเอราวัณสร้างขึ้นจากความคิดและจินตนาการของคุณเล็ก วิริยะพันธุ์ นักธุรกิจเจ้าของบริษัทวิริยะประกันภัย ด้วยต้องการจะรักษาของโบราณที่ท่านสะสม รวมถึงรูปเคารพศักดิ์สิทธิ์ไว้ให้เป็นมรดกของแผ่นดินไทย จึงได้สร้างตัวอาคารพิพิธภัณฑ์ช้างเอราวัณขึ้นเพื่อใช้เป็นสถานที่จัดเก็บโบราณวัตถุที่มีค่าเหล่านี้ไว้เพื่อความปลอดภัยและเพื่อความเหมาะสม
ตัวอาคารจัดแสดง
ตัวอาคารแยกเป็น 3 ชั้น ตามความเชื่อในหลักไตรภูมิ คือ ชั้นบาดาล ชั้นโลกมนุษย์ และชั้นสวรรค์
โช ซากูไร
โช ซากูไร (เกิด 25 มกราคม ค.ศ. 1982) เป็นนักร้อง แร็ปเปอร์ นักแต่งเพลง นักแสดง ผู้ประกาศข่าว พิธีกร อดีตนักจัดรายการวิทยุชาวญี่ปุ่น เขาเป็นสมาชิกของบอยแบนด์ อาราชิ ครอบครัวของซากูไรประกอบด้วย พ่อ แม่ เขา น้องสาวที่อายุน้อยกว่า 5 ปี และน้องชายที่อายุน้อยกว่า 13 ปี
โชไม่ได้มีตำแหน่งหัวหน้าวง แต่ก็ทำงานส่วนนั้น ช่วยเหลือซาโตชิ โอโนะ โชเป็น MC ของวง และปัจจุบันโชเป็นผู้ประกาศข่าวอยู่ที่รายการ News zero รวมถึงได้เป็นผู้ประกาศของงาน วอลเลย์บอลหญิงระดับโลก (ที่จัดที่ญี่ปุ่น) นอกจากนั้น โชยังเป็นคนโฆษณาให้แก่วงน้องใหม่ในค่าย J-storm ชื่อวง Hey!Say! JUMP
ในอาราชิ โชเป็นคนแรกที่มีคอนเสิร์ตเดี่ยวของตัวเอง ชื่อว่า "THE SHOW"
การศึกษา มหาวิทยาลัยเคโอ สาขาเศรษฐศาสตร์ โชเป็นสมาชิกของวงที่จบการศึกษาสูงสุด และเป็นแรงบันดาลใจของเด็ก ๆ จอนนีจูเนียร์ แก่ สมาชิกของวงนิวส์ โทโมฮิซะ ยามาชิตะ, เคอิจิโร โคยามะ, ชิเงอากิ คาโตะ, และ ยูยะ เทโกชิ ที่จะศึกษาต่อในระดับมหาวิทยาลัยหลังจากที่จบระดับมัธยมศึกษาตอนปลายแล้ว
ความสามารถพิเศษอันดับหนึ่งของโชคือด้านการเรียน เรื่องที่โชขึ้นชื่อมาก และได้รับคำชม ก็คือ ความรู้ โชเก่งภาษาอังกฤษมาก เพราะเหตุนี้ทำให้เขาเขียนเนื้อเพลงได้ดี ในวงอาราชิ โชเป็นผู้ร้องท่อนแรป (แฟน ๆ บางทีก็เรียกเขาว่า "sakurap") และเขาจะเขียนเนื้อเพลงด้วยตนเอง โชเล่นดนตรีบางเครื่อง อย่างเช่น กีต้าร์ และ เปียโน
ละคร
ซากูไรไม่เหมือนเมมเบอร์คนอื่น ๆ ที่เดบิวต์ในละครเวที. เขามาเดบิวต์ในละครสั้นเกี่ยวกับวอลเลย์บอลเรื่อง V no Arashi (Ⅴの嵐)　ในปี 1999. ในปี 2001 เขาได้เขาเล่นบทเป็นเด็กนักเรียนที่มี 2 บุคลิกในซีรีส์เรื่องแรก Tengoku ni Ichiban Chikai Otoko 2 (天国に一番近い男 - 教師編 The Man Closest to Heaven 2) กับมาซาฮิโระ มัตสึโอกะที่เล่นบทเป็นคุณครูของเขา. เขาได้รางวัลหน้าใหม่จาก 5th Nikkan Sports Drama Grand Prix Awards.
ในปี 2007 ซากูไรกับเพื่อนร่วมวง คาซูนาริ นิโนมิยะ ร่วมแสดงในซีรีส์ที่ดัดแปลงจากมังงะแนวคอมเมดี้ Yamada Tarō Monogatari หรือ เทพบุตรถังแตกของไอ โมรินากะ ซีรีส์เรื่องนี้เริ่มออกอากาศตอนเดือนกรกฎาคมปี 2007 ทุกวันศุกร์ ในเวลา 4 ทุ่ม
ปี 2009 ซากูไรก็ได้แสดงกับยู โยโกยามะในซีรีส์เรื่อง The Quiz Show 2 เขารับบทเป็นพิธีกรในรายการตอบคำถามที่สูญเสียความทรงจำ และเขาก็ได้เป็นแขกรับเชิญในตอนสุดท้ายของซีรีส์ My Girl กับเพื่อนร่วมวง มาซากิ ไอบะที่ได้เล่นเป็นตัวเอกครั้งแรก
ในวันที่ 9 มกราคม 2010 ซากูไรได้ร่วมแสดงกับสมาชิกอาราชิ ในภาพยนตร์เรื่อง Saigo no Yakusoku โชได้บทเป็น ยูกิโอะ โทมิซาวะ (富澤友紀夫 Tomizawa Yukio) หนุ่มเซลล์แมนประกันชีวิต อายุ 28 ปีที่ไฮแจ็คตึก.
ในปี 2010 ซากูไรได้ร่วมแสดงกับมากิ โฮริกิตะ ในซีรีส์ที่ดัดแปลงมาจากมังงะ เรื่อง Tokujo Kabachi (特上カバチ!! lit. Extraordinary Quibbling)
ในปี 2011 ซากูไรกับเคโกะ คิตากาวะได้แสดงซีรีส์ฤดูใบไม้ร่วงในช่อง Fuji TV เรื่อง Nazotoki wa Dinner no Ato de (謎解きはディナーのあとで lit. Mystery Solving After Dinner) ซึ่งดัดแปลงจากนิยายขายดีในปี 2010 เขียนโดยทากูยะ ฮิกาชิกาวะ และ Nazotoki wa Dinner no Ato de ก็ได้มีตอนพิเศษ ออกอากาศในวันที่ 27 มีนาคม ตอนพิเศษนี้ได้ถ่ายทำกันที่จังหวัดโอะกินะวะ
อ้างอิง
1982
รัฐมนตรีว่าการกระทรวงยุติธรรม (สหราชอาณาจักร)
เสนาบดีใหญ่ในสมเด็จฯฝ่ายยุติธรรม หรืออีกชื่อหนึ่งที่รู้จักคือ รัฐมนตรียุติธรรม เป็นตำแหน่งหลักที่อยู่ใน รัฐบาลสหราชอาณาจักร และเป็นหัวหน้าผู้บริหารระดับสูงของ กระทรวงยุติธรรมแห่งสหราชอาณาจักร และดำรงตำแหน่ง ประธานศาลสูงสุดแห่งบริเตนใหญ่ ไปพร้อมกันด้วย (โดยตำแหน่งนี้จะไม่มีเงินประจำตำแหน่งให้ แต่จะได้เงินประจำตำแหน่งในตำแหน่งประธานศาลสูงสุด ) ตั้งแต่ปีค.ศ. 2007 โดยรับผิดชอบแทน รัฐมนตรีว่าการกระทรวงความสัมพันธ์ระหว่างรัฐธรรมนูญ ได้รับโอนย้ายหน้าที่จาก กระทรวงมหาดไทยแห่งสหราชอาณาจักร
เขตฮิงาชินาริ
เขตฮิงาชินาริ เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 4.54 ตารางกิโลเมตร มีประชากรประมาณ 82,857 คน (2018)
ดุค เอลลิงตัน
เคนเนดี "ดุ๊ค" เอลลิงตัน (29 มีนาคม ค.ศ. 1899 - 24 พฤษภาคม ค.ศ. 1974) เป็นนักแต่งเพลงชาวอเมริกันเปียโนและดรัมเมเยอร์ของวงดนตรีแจ๊สซึ่งเขานำจาก 2466 จนตายในอาชีพที่ทอดมานานกว่าห้าสิบปี [1]
เกิดที่วอชิงตัน ดี.ซี. เอลฟ์ตันตั้งอยู่ที่เมืองนิวยอร์กตั้งแต่กลางทศวรรษ 1920 เป็นต้นไปและได้รับข้อมูลระดับชาติผ่านการปรากฏตัวของวงดนตรีที่ Cotton Club in Harlem ในช่วงทศวรรษที่ 1930 วงออเคสตราของเขาไปเที่ยวในยุโรป แม้ว่าจะได้รับการยกย่องว่าเป็นหัวใจสำคัญในประวัติศาสตร์ของดนตรีแจ๊ส แต่ Ellington ก็ใช้คำว่า "เกินกว่าหมวดหมู่" เป็นหลักเกณฑ์ในการปลดปล่อยและเรียกร้องให้เพลงของเขาเป็นส่วนหนึ่งของหมวดหมู่ดนตรีอเมริกันมากกว่าประเภทดนตรี เช่นแจ๊ส [2]
นักดนตรีบางคนที่เป็นสมาชิกของวงดนตรีของ Ellington เช่นนักเป่าแซ็กโซโฟน Johnny Hodges ถือเป็นหนึ่งในผู้เล่นที่ดีที่สุดในวงการดนตรีแจ๊ส Ellington ได้ผสมผสานพวกเขาเข้ากับวงดนตรีที่มีชื่อเสียงที่สุดในประวัติศาสตร์ของดนตรีแจ๊ส สมาชิกบางคนอยู่กับวงออเคสตรามาหลายสิบปีแล้ว เจ้านายที่เขียน miniatures สำหรับรูปแบบการบันทึก 78 นาทีต่อนาที 78 นาที Ellington มักแต่งโดยเฉพาะเพื่อแสดงลักษณะและทักษะของนักดนตรีแต่ละคน
มักจะร่วมมือกับคนอื่น Ellington เขียนมากกว่าหนึ่งพันองค์ประกอบ; การทำงานที่กว้างขวางของเขาคือมรดกทางดนตรีแจ๊สที่ใหญ่ที่สุดที่บันทึกไว้โดยส่วนใหญ่งานของเขากลายเป็นมาตรฐาน Ellington ยังบันทึกเพลงที่เขียนขึ้นโดยวงดนตรีของเขาตัวอย่างเช่น Juan Tizol's "Caravan" และ "Perdido" ซึ่งนำสีสันของสเปนเข้ากับวงดนตรีแจ๊สวงใหญ่ หลังจาก 1941 Ellington ร่วมมือกับนักแต่งเพลง - arranger - เปียโนบิลลี่ Strayhorn ซึ่งเขาเรียกว่าการเขียนและการจัดเพื่อนของเขา [3] ด้วย Strayhorn เขาแต่งเพลงประกอบละครหรือห้องสวีทมากมายรวมถึงเพลงสั้น ๆ อีกด้วย หลังจากการปรากฏตัวที่ Newport Jazz Festival ในเดือนกรกฎาคมปี 1956 แอ็พพลิเคชั่นและวงออร์เคสตร้าของ Ellington ก็มีความสุขกับการฟื้นตัวของอาชีพหลักและเริ่มขึ้นในการทัวร์คอนเสิร์ตระดับโลก Ellington บันทึกสำหรับ บริษัท อเมริกันบันทึกแห่งยุคของเขาได้แสดงในภาพยนตร์หลายเรื่องการให้คะแนนหลายอย่างและการแต่งเพลงประกอบละครเวที
เนื่องจากมีการใช้วงออร์เคสตร้าหรือวงดนตรีขนาดใหญ่และขอบคุณ eloq ของเขา
เอลลิงตันเสียชีวิตด้วยโรคยุงกัดจนทนพิษไม่ไหวและปอดแหก เมื่อวันที่ 24 พฤษภาคม ค.ศ. 1974
ผลงาน
ดุค เอลลิงตัน ฝากผลงานเพลงที่เป็นที่รู้จักกันดี ได้แก่
รวมทั้งผลงานที่ใช้ชื่อสมาชิกในวงเป็นผู้แต่ง เช่น Caravan และ Perdido
แหล่งข้อมูลอื่น
18991974
เทศบาลตำบลหงาว (จังหวัดระนอง)
เทศบาลตำบลหงาว เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่บางส่วนของหมู่ที่ 1 และ 2 ของตำบลหงาว ในอำเภอเมืองระนอง จังหวัดระนอง เดิมมีฐานะเป็นสุขาภิบาลหงาวที่จัดตั้งขึ้นใน พ.ศ. 2516 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 2,475 คน
พื้นที่เทศบาลตำบลอยู่บริเวณทิศใต้ของอำเภอเมืองระนอง อยู่ห่างจากที่ว่าการอำเภอเมืองระนองประมาณ 13.1 กิโลเมตร ห่างจากศาลากลางจังหวัดระนองประมาณ 6.8 กิโลเมตร และอยู่ห่างจากกรุงเทพมหานครประมาณ 593 กิโลเมตรตามทางหลวงแผ่นดินหมายเลข 4 และ 1 ชั่วโมง 10 นาที ถึงกรุงเทพมหานครผ่านทางท่าอากาศยานระนอง มีพื้นที่รับผิดชอบทั้งหมด 1.85 ตารางกิโลเมตรหรือคิดเป็น 1,156.25 ไร่
สเตฟาโน สตูราโร
สเตฟาโน สตูราโร (Stefano Sturaro; เกิดวันที่ 9 มีนาคม ค.ศ. 1993) เป็นนักฟุตบอลชาวอิตาลีที่เล่นในตำแหน่งกองกลางให้กับเจนัวในอิตาลี
สตูราโรเริ่มเล่นฟุตบอลกับสโมสรท้องถิ่นอย่างซานเรเมเซ ต่อมาได้เซ็นสัญญากับเจนัวใน ค.ศ. 2008 หลังจากสี่ปีกับทีมเยาวชนของเจนัว เขาถูกปล่อยยืมตัวให้กับโมเดนาใน ค.ศ. 2012 และกลับสู่เจนัวในปีถัดมา ทำให้เขาได้ลงเล่นในเซเรียอาครั้งแรกเมื่อวันที่ 25 สิงหาคม ค.ศ. 2013 ต่อมาในเดือนกรกฎาคม ค.ศ. 2014 เขาย้ายไปยูเวนตุส และถูกปล่อยยืมตัวกลับสู่เจนัวในช่วงครึ่งแรกของฤดูกาล 2014–15 และกลับสู่ยูเวนตุสอีกครั้งในเดือนกุมภาพันธ์ ค.ศ. 2015 เขาพาทีมคว้าดับเบิลแชมป์ในประเทศได้ถึงสี่ฤดูกาลติดต่อกับ ก่อนที่จะถูกปล่อยยืมตัวให้กับสปอร์ติงใน ค.ศ. 2018 และเจนัวในเดือนมกราคม ค.ศ. 2019 สุดท้าย เขาเซ็นสัญญาย้ายกลับสู่เจนัวในฤดูร้อบปี 2019
ในระดับทีมชาติ เขาเคยเป็นตัวแทนของทีมชาติอิตาลีรุ่นอายุไม่เกิน 18 และ 19 ปี และในรุ่นอายุไม่เกิน 21 ปีนี้เอง เขาได้ลงเล่นในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 ต่อมาเขาได้ลงเล่นให้กับทีมชาติชุดใหญ่ครั้งแรกเมื่อวันที่ 6 มิถุนายน ค.ศ. 2016 ในนัดที่พบกับฟุตบอลทีมชาติฟินแลนด์ และเป็นส่วนหนึ่งของทีมชาติชุดลุยศึกฟุตบอลชิงแชมป์แห่งชาติยุโรป 2016
สหพันธ์ฟุตบอลสาธารณรัฐคองโก
สหพันธ์ฟุตบอลสาธารณรัฐคองโก (Fédération Congolaise de Football, FECOFOOT) เป็นหน่วยงานที่กำกับดูแลฟุตบอลในสาธารณรัฐคองโก มีสำนักงานใหญ่ตั้งอยู่ที่บราซาวีล ก่อตั้งขึ้นเมื่อ พ.ศ. 2505 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในสาธารณรัฐคองโกรวมถึงฟุตบอลทีมชาติคองโก
วอลเลย์บอลหญิงเวิลด์แกรนด์แชมเปียนคัพ 1993
วอลเลย์บอลหญิงเวิลด์แกรนด์แชมเปียนคัพ 1993 (1993 FIVB Volleyball Men's World Grand Champions Cup) จัดขึ้นครั้งแรกที่เมืองโอะซะกะและโตเกียว ประเทศญี่ปุ่น ระหว่างวันที่ 16-21 พฤศจิกายน พ.ศ. 2536
Castilleja
Castilleja เป็นสกุลของพืชในวงศ์ดอกดิน สามารถพบได้ในโลกใหม่ และมีสปีชีส์เพียงไม่กี่สปีชีส์ที่พบได้ในเอเชียเหนือจนถึงคาบสมุทรโคลาทางตะวันตกเฉียงเหนือของสหพันธรัฐรัสเซีย ชื่อสามัญในภาษาอังกฤษคือ "Indian paintbrush", "Paintbrush", "Owl's-Clover", "Prairie-fire" เป็นต้น Castilleja (กัสติเยฆา) เป็นที่รู้จักกันในเรื่องทำให้ทุ่งหญ้ากลายเป็นสีแดงด้วยช่อดอกของพวกมัน จัดอยู่ในวงศ์ Orobanchaceae (ตามการจัดเรียงพืชในลำดับ Lamiales ใหม่ครั้งใหญ่ซึ่งเริ่มในปี 2544 แหล่งอ้างอิงที่ไม่ตามการจัดประเภทใหม่นี้ อาจกำหนดพืชสกุลนี้ไว้ในวงศ์ Scrophulariaceae) เป็นพืชกึ่งเบียนอาศัยการดูดน้ำและแร่ธาตุจากรากของหญ้าและฟอร์บ (Forb) ชื่อของสกุลตั้งขึ้นเพื่อเป็นเกียรติให้กับนักพฤกษศาสตร์ชาวสเปน โดมิงโก กัสติเยโฆ (Domingo Castillejo)
นิเวศวิทยา
ชนิดพันธุ์ของ Castilleja ถูกกินโดยหนอนผีเสื้อ (อันดับเลพิดอปเทรา) บางชนิด ได้แก่ ผีเสื้อกลางคืนชนิด Schinia cupes (ได้รับการบันทึกไว้ว่ากินชนิดพันธุ์ C. exserta) และ Schinia pulchripennis (ซึ่งกินเฉพาะชนิด C. exserta) และผีเสื้อลายจุด checkerspot เช่น ชนิดในสกุล Euphydryas
การใช้ประโยชน์
ดอกสามารถกินได้และถูกใช้โดยชนพื้นเมืองอเมริกันหลายเผ่า เป็นเครื่องปรุงกับผักใบเขียวอื่น ๆ ในปริมาณที่พอเหมาะ พืชสกุลนี้มีแนวโน้มที่จะดูดซับและรวบรวมซีลีเนียมไว้ในเนื้อเยื่อจากดินที่พวกมันเติบโต และอาจเป็นพิษมากหากกินราก หรือส่วนที่เป็นสีเขียวของพืช ดินที่มีความเป็นด่างสูงจะเพิ่มระดับซีลีเนียมในพืช พืชเหล่านี้มีประโยชน์ต่อสุขภาพเช่นเดียวกับการบริโภคกระเทียมหากรับประทานเพียงเฉพาะดอกในปริมาณเล็กน้อยที่พอเหมาะ
ชนเผ่าโอจิบเว ใช้พืชสกุลนี้ทำเป็นน้ำยาสระผมเพื่อทำให้ผมมันวาวและขึ้นทรง และใช้รักษาโรคไขข้อรูมาติสซั่ม ปริมาณซีลีเนียมสูงของพืชสกุลนี้ได้รับการอ้างถึงว่าเป็นปัจจัยของผลที่เกิดขึ้นดังกล่าว
สัญลักษณ์
Castilleja linariifolia เป็นดอกไม้ประจำรัฐไวโอมิง
ลารัมบลา
ลารัมบลา (La Rambla) หรือบางครั้งเรียกว่า ลัสรัมบลัส (Les Rambles) เป็นถนนสายหนึ่งในใจกลางเมืองบาร์เซโลนา แคว้นกาตาลุญญา ประเทศสเปน เป็นถนนคนเดินที่ขนาบด้วยแนวต้นไม้เป็นระยะทาง 1.2 กิโลเมตร (0.75 ไมล์) เชื่อมระหว่างปลาซาดากาตาลุญญากับอนุสาวรีย์คริสโตเฟอร์ โคลัมบัส ที่อ่าวจอดเรือปอร์ดเบ็ลย์ ลารัมบลายังทำหน้าที่เป็นเส้นแบ่งเขตระหว่างย่านบาร์รีกอติกทางทิศตะวันออกและย่านอัลราบัลทางทิศตะวันตก
ลารัมบลาอาจมีผู้คนหนาแน่นโดยเฉพาะในฤดูท่องเที่ยว ความนิยมในหมู่นักท่องเที่ยวส่งผลต่อลักษณะของถนนซึ่งเปลี่ยนองค์ประกอบไปสู่ร้านกาแฟริมทางเท้าและซุ้มขายของที่ระลึก นอกจากนี้ยังเป็นย่านหนึ่งที่มีการล้วงกระเป๋าชุกชุม
ช่องแคบฮอร์มุซ
ช่องแคบฮอร์มุซ (مضيق هرمز, Madīq Hurmuz;, Tangeh-ye Hormoz; Strait of Hormuz) เป็นช่องแคบที่มีความสำคัญทางยุทธศาสตร์ที่ตั้งอยู่ระหว่างอ่าวโอมานทางตะวันออกเฉียงใต้กับอ่าวเปอร์เซียทางตะวันตกเฉียงใต้ ฝั่งทางตอนเหนือเป็นประเทศอิหร่าน ทางตอนใต้เป็นสหรัฐอาหรับเอมิเรตส์และแหลมมุซันดัม (Musandam) ซึ่งเป็นส่วนหนึ่งของประเทศโอมาน
ช่องแคบส่วนที่แคบที่สุดกว้าง 54 กิโลเมตร ช่องแคบฮอร์มุซเป็นทางออกทางมหาสมุทรทางเดียวของบริเวณส่วนใหญ่ของประเทศที่ส่งปิโตรเลียมออกในอ่าวเปอร์เซีย จากข้อมูลขององค์การว่าด้วยข้อมูลด้านพลังงานแห่งสหรัฐอเมริกากล่าวว่าโดยถัวเฉลี่ยในแต่ละวันจะมีเรือบรรทุกน้ำมัน 15 ลำที่บรรทุกน้ำมันราว 16.5 ถึง 17 ล้านบาร์เรลที่เดินทางออกจากช่องแคบฮอร์มุซ ซึ่งทำให้เป็นจุดยุทธศาสตร์ที่สำคัญที่สุดในโลก การขนส่งน้ำมันจากช่องแคบเป็นจำนวน 40% ของการขนส่งทางเรือทั้งหมด และ 20% ของการขนส่งน้ำมันทั่วโลก
อำเภอเก้าเลี้ยว
เก้าเลี้ยว เป็นอำเภอหนึ่งของจังหวัดนครสวรรค์
ประวัติ
ที่มาของชื่อเก้าเลี้ยว สันนิษฐานกันสองประการคือ อาจเพี้ยนมาจากคำว่า "เก๋าเหลี่ยว" หรือ "เก๋าเลี่ยว" แปลว่า "ถึงแล้ว" เป็นคำที่พ่อค้าจีนในอดีตตะโกนบอกนายท้ายเรือว่ามาถึงแล้ว (มาถึงตลาดแล้ว ซึ่งก็คือตลาดเก้าเลี้ยวในปัจจุบัน) หรือ อาจมีที่มาจากความคดเคี้ยวของเส้นทางเดินเรือ โดยเส้นทางเดินเรือ (แม่น้ำปิง) ในสมัยก่อนนั้น เดินทางออกจากนครสวรรค์ไปได้ 9 โค้ง หรือ 9 เลี้ยว ก็จะมาถึงชุมชนแห่งนี้
สภาพภูมิศาสตร์
อำเภอเก้าเลี้ยวมีแม่น้ำปิงไหลผ่าน มีทางหลวงแผ่นดินหมายเลข 117 ตัดผ่าน
ที่ตั้งและอาณาเขต
อำเภอเก้าเลี้ยวตั้งอยู่ทางทิศเหนือของจังหวัด มีพื้นที่ติดต่อกับอำเภออื่น ๆ ดังนี้
ประวัติ
มีประกาศจัดตั้ง กิ่งอำเภอเก้าเลี้ยว แยกออกจากอำเภอบรรพตพิสัยเมื่อปี พ.ศ. 2512 ตามประกาศกระทรวงมหาดไทย ลงวันที่ 19 กันยายน พ.ศ. 2512 และยกฐานะเป็น อำเภอเก้าเลี้ยว ตามพระราชกฤษฎีกาเมื่อวันที่ 29 มิถุนายน พ.ศ. 2516
การปกครองส่วนท้องถิ่น
ท้องที่อำเภอเก้าเลี้ยวประกอบด้วยองค์กรปกครองส่วนท้องถิ่น 5 แห่ง ได้แก่
สถานศึกษา
โรงเรียนประถมศึกษา
โรงเรียนมัธยมศึกษา ได้แก่
สถานที่ท่องเที่ยว
รอยพระบาทจำลอง ที่ตั้ง ม.6 ต.เขาดิน (ตรงข้ามกันกับวัดมหาโพธิใต้)
โบสถ์เก่าแก่ ที่ตั้ง ม.3 ต.มหาโพธิ (วัดสมัยเก่า รุ่นรัชกาลที่ 5 เจ้าอาวาสสมัยนั้น คือ หลวงพ่อเฮง)
วัดพระหน่อธรณินทร์ฯ ที่ตั้ง ม.6 ต.เขาดิน
วังปลาท่าน้ำวัดมหาโพธิเหนือ ที่ตั้ง ม.5 ต.มหาโพธิ
วังปลาหน้าวัดเก้าเลี้ยว (สมัยแต่ก่อนนั้น ปัจจุบันเป็นเขื่อนซีเมนต์ เต็มด้านหน้าวัด ยาวตลอดแนวถึงตลาดสด ยามเย็นก็น่าชม) ที่ตั้งม.1 ต.เก้าเลี้ยว
Capitularina
Capitularina เป็นสกุลของพืชดอกที่อยู่ในวงศ์กก
มีพิสัยดั้งเดิมอยู่ในปาปัวเชีย
สปีชีส์ในสกุล ได้แก่: